CELEX: 32020D1220
Language: sl
Date: 2020-08-21 00:00:00
Title: Izvedbeni sklep Komisije (EU) 2020/1220 z dne 21. avgusta 2020 o zahtevku za prijavo predlagane evropske državljanske pobude z naslovom „Pravica do zdravljenja“ (notificirano pod dokumentarno številko C(2020) 5705) (Besedilo v angleškem jeziku je edino verodostojno)

26.8.2020   
               
               
                  SL
               
               
                  Uradni list Evropske unije
               
               
                  L 277/18
               
            
         IZVEDBENI SKLEP KOMISIJE (EU) 2020/1220
         z dne 21. avgusta 2020
         o zahtevku za prijavo predlagane evropske državljanske pobude z naslovom „Pravica do zdravljenja“
         
            
               (notificirano pod dokumentarno številko C(2020) 5705)
            
         
         (Besedilo v angleškem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/788 Evropskega parlamenta in Sveta z dne 17. aprila 2019 o evropski državljanski pobudi (1) in zlasti člena 6 Uredbe,
         ob upoštevanju naslednjega:
         
                     (1)
                  
                  
                     Zahtevek za prijavo predlagane evropske državljanske pobude z naslovom „Pravica do zdravljenja“ je bil Komisiji predložen 4. julija 2020.
                  
               
                     (2)
                  
                  
                     Cilji predlagane pobude so: „[1] zagotoviti, da pravice intelektualne lastnine, vključno s patenti, ne bodo ovirale dostopnosti ali razpoložljivosti kakršnega koli prihodnjega cepiva ali zdravljenja za COVID-19; [2] zagotoviti, da zakonodaja EU o ekskluzivnosti podatkov in tržni ekskluzivnosti ne bo omejevala takojšnjega učinkovanja prisilnih licenc, ki jih izdajo države članice; [3] uvesti pravne obveznosti za upravičence iz skladov EU, da delijo znanje, povezano z zdravstveno tehnologijo v zvezi s COVID-19, intelektualno lastnino in/ali podatke v okviru tehnologije ali združevanja patentov; [4] uvesti pravne obveznosti za upravičence iz skladov EU v zvezi s preglednostjo javnih prispevkov, proizvodnih stroškov ter klavzul o dosegljivosti in cenovni dostopnosti v kombinaciji z neizključnimi licencami.“
                  
               
                     (3)
                  
                  
                     Dodatne podrobnosti o vsebini, ciljih in ozadju predlagane evropske državljanske pobude so v prilogi. Skupina organizatorjev zlasti poziva Unijo, naj „javno zdravje postavi pred zasebni dobiček [in] naj cepiva in zdravljenja v zvezi s pandemijami razglasi za globalno javno dobro, ki je prosto dostopno vsem“.
                  
               
                     (4)
                  
                  
                     Kar zadeva prva dva cilja predlagane pobude, je v pristojnosti Komisije, da na podlagi člena 114 Pogodbe predlaga pravni akt Unije za približevanje zakonov in drugih predpisov v državah članicah, katerih predmet je vzpostavitev in delovanje notranjega trga.
                  
               
                     (5)
                  
                  
                     Kar zadeva zadnja cilja predlagane pobude, je v pristojnosti Komisije, da predlaga pravni akt Unije na podlagi člena 168(5) Pogodbe za namene izvajanja Pogodb, ki je namenjen varovanju in izboljšanju javnega zdravja, ter raziskovalne ukrepe v okviru večletnega okvirnega programa Unije na podlagi člena 182 Pogodbe v povezavi s členom 183 Pogodbe.
                  
               
                     (6)
                  
                  
                     Iz teh razlogov noben del predlagane pobude ne sodi očitno izven okvira, v katerem ima Komisija pristojnost za predložitev predlogov pravnih aktov Unije za izvajanje Pogodb.
                  
               
                     (7)
                  
                  
                     Skupina organizatorjev je zagotovila zadostne dokaze, da izpolnjuje zahteve iz člena 5(1) in (2) Uredbe (EU) 2019/788, in je določila kontaktne osebe v skladu s prvim pododstavkom člena 5(3) navedene uredbe.
                  
               
                     (8)
                  
                  
                     Predlagana pobuda ni očitno žaljiva, neresna ali šikanozna niti ni v očitnem nasprotju z vrednotami Unije, kot so določene v členu 2 Pogodbe o Evropski uniji, in pravicami, določenimi v Listini Evropske unije o temeljnih pravicah.
                  
               
                     (9)
                  
                  
                     Predlagano pobudo „Pravica do zdravljenja“ bi bilo zato treba prijaviti –
                  
               SPREJELA NASLEDNJI SKLEP:
         
            Člen 1
            Predlagana evropska državljanska pobuda „Pravica do zdravljenja“ se prijavi.
         
         
            Člen 2
            Ta sklep je naslovljen na skupino organizatorjev evropske državljanske pobude „Pravica do zdravljenja“, ki jo kot kontaktni osebi zastopata Anne DELESPAUL in Sara Anna MURAWSKI.
         
         
            V Bruslju, 21. avgusta 2020
            
               
                  Za Komisijo
               
               Věra JOUROVÁ
               
                  Podpredsednica
               
            
         
         
            (1)  UL L 130, 17.5.2019, str. 55.